На основу члана 46. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон и 47/2018), члана 56. Статута Града Ниша („Службени лист Града Ниша“, број 88/2008, 143/2016 и 18/2019) и члана 117. Пословника Скупштине Града Ниша („Службени лист Града Ниша“, број 6/2017),

Градско веће Града Ниша, на седници одржаној 20.04.2021. године, разматрајући Амандман број 319 од 18.04.2021. године, који је поднео одборник Миодраг Станковић,

**п р е д л а ж е**

Скупштини Града Ниша да одбије Амандман број 319 од 18.04.2021. године, који је поднео одборник Миодраг Станковић, на члан 4. Предлога одлуке о изменама одлуке о финансијској подршци породици са децом на територији Града Ниша.

**О б р а з л о ж е њ е**

Oдборник Миодраг Станковић поднео је Амандман број 319 од 18.04.2021. године, на члан 4. Предлога одлуке о изменама одлуке о финансијској подршци породици са децом на територији Града Ниша.

Чланом 117. Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Амандманом се тражи да члан 4. став 2. гласи „Право на једнократну новчану помоћ у износу од 30.000,00 динара остварује мајка за своје новорођенче, уколико она или отац детета, на територији Града Ниша имају пребивалиште“.

Средства за ову намену планирана су Одлуком о буџету града Ниша за 2021. годину у оквиру раздела 8, глава 8.01, програмска активност 0901-0006, функција 040, економска класификација 472 ,позиција 118 /2 - Право на помоћ за опрему за новорођенче у износу 35.000.000,00 динара.

Овај износ планиран је на основу просечног броја новорођене деце у календарској години у граду Нишу и износа једнократне новчане помоћи од 11.000,00 динара.

Важно је напоменути да су Одлуком о финансијској подршци породици са децом на територији града Ниша већ прописани и други облици помоћи породици за новорођено дете и то једнократна новчана помоћ за прворођено дете у износу од 20.000,00 динара, једнократна новчана помоћ незапосленој породиљи у износу од 50.000,00 динара, право на месечну новчану помоћ породици са дуплим близанцима, тројкама и четворкама у висини једне просечне месечне зараде ,без пореза и доприноса, исплаћене у граду Нишу за претходни месец, а осим тога и Закон о финансијској подршци породици са децом („Сл. гласник РС“, број 113/2017 и 50/2018) у члану 23. прописује паушал за набавку опреме за дете који се исплаћује заједно са једнократним износом родитељског додатка за прво дете, односно првом ратом родитељског додатка за друго, треће и четврто дете и који у 2021. години износи 5.140.72 динара.

На основу наведеног, Градско веће Града Ниша предлаже Скупштини Града да одбије овај амандман.

Број: 464-3/2021-03

У Нишу, 20.04.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**